STATVTVM est, vt pneuma, quod in fine Antiphonarum canitur, vbi plures Antiphonæ se inuicem sequentes fuerint, sicut ad vesperas  matutinos, vlterius non cantetur, exceptis quinque præcipuis festiuitatibus, hoc est, Natali Domini, Pascha, Pentecoste, festo Apostolorum Petri  Pauli,  Assumptionis beatæ Virginis. Similiter  illud decretum est, ne ad suffragia Sanctorum, excepta oratione S. Crucis  S. Mariæ,  Apostolorum Petri  Pauli,  vltima, Per Dominum nostrum, cum sequentibus vsque ad Amen dicatur, Scilicet per Christum Dominum nostrum. Causa instituti huius fuit, tædium prolixitatis multiplicium adiectionum, quæ a diuersis diuerso tempore officiis Ecclesiasticis additæ sunt. Cuius tædij, vt aliqua releuatio fieret,  quia hoc in nullis Cluniacensibus Monasteriis, præter Cluniacum, seruabatur, hoc institutum est.